కుదేలవుతున్న అంత‌ర్జా‌తీయ చ‌మురు మార్కె‌ట్లు
-వెక్కి‌రిస్తు‌న్న పెట్రో ,డీజిల్ రేట్లు
అంతర్జాతీయ చమురు ధరలు బ్యారెల్‌కు 28 డాలర్లకన్నా తక్కువకు పడిపోయాయి. 2003 తర్వాత ఇది అతి తక్కువ స్థాయి. 9 ఏండ్ల క్రితం చమురు ధర బ్యారల్‌కు 140 డాలర్లకు పైగా పలికింది. ఈ ధరల పతనం వల్ల మన దేశంలో మాత్రం ప్రభుత్వాలు ఖజానా నింపుకుంటున్నాయి. దీనితో వందల కోట్ల డాలర్ల విదేశీ మారక ద్రవ్యం ఆదా అయ్యింది. చమురు బిల్లు ఈ ఏడాదిలో నికరంగా 47 బిలియన్‌ డాలర్లు (రూ. 3 లక్షల కోట్లకు పైగా) తగ్గింది. కానీ సగటు వినియోగదారులకు మాత్రం ఈ ధరల తగ్గింపు వల్ల ఎలాంటి లాభం చేకూరలేదు.
       జులై 2008లో ముడి చమురు ధర అత్యధిక స్థాయిలో బ్యార ల్‌కు 147 డాలర్లు ఉన్నప్పుడు, మన దేశంలో (ఢిల్లీలో) పెట్రోలు రూ.50.62/ లీటరు, డీజిల్‌ రూ. 34.86/లీటరు చొప్పున అమ్మారు. ఆ తర్వాత నుంచి అంత ర్జాతీయ మార్కెట్‌లో చమురు ధరలు వరుసగా తగ్గు తున్నప్పటికీ ఇక్కడ పెట్రోలు, డీజిల్‌ ధరల్లో మాత్రం వరుసగా పెరుగుదలే నమోదైంది. ప్రత్యేకించి 2010-12 మధ్య వీటి ధరలు చుక్కల్ని తాకాయి. పెట్రోలు ధర లీటరుకు రూ. 73. 18, డీజిల్‌ ధర రూ. 47.93కు చేరాయి. ఆనాటికి అంతర్జా తీయ ముడి చమురు ధర బ్యారల్‌కు 90 డాలర్లు మాత్రమే. ప్రస్తు తం బ్యారల్‌కు 30 డాలర్లకన్నా తక్కువ స్థాయికి చేరుకున్న నేప థ్యంలో పెట్రోలు ధర లీటరుకు 20, డీజిల్‌ ధర ఇంకా తక్కువ ఉండా ల్సింది. కానీ అలా జరగలేదు. దానికి ప్రధాన కారణం కేంద్ర ప్రభు త్వం వీటిపై ఎక్సైజ్‌ సుంకాన్ని ఎడా పెడా పెంచుతూ పోవడమే.
వినియోగదారుల ప్రయోజనాలు హుళక్కి
జూన్‌ 2010 నుంచి అప్పటి యూపీఏ ప్రభుత్వం క్రమంగా పెట్రోలియం ఉత్పత్తుల ధరలపై నియంత్రణ తొలగిస్తూ వచ్చింది. అప్పటి దాకా ఉన్న నియంత్రణా వ్యవస్థను తొలగిస్తూ పెట్రోలు, డీజిల్‌ల టోకు, రిటైల్‌ ధరలను పూర్తిగా మార్కెటు శక్తులకు అప్పగిం చింది. ఇలా చేయడం ద్వారా అంతర్జాతీయ ధరలలో చోటు చేసు కునే హెచ్చుతగ్గులను బట్టి వినియో గదారులకు నేరుగా ప్రయో జనం చేకూరుతుందని అప్పటి ప్రభుత్వం నమ్మబలికింది. నిజానికి ప్రపంచబ్యాంకు ఒత్తిడి మేరకు ప్రభుత్వం ఏర్పాటు చేసిన పారిఖ్‌ కమిటీ ఈ సూచ నలు చేసింది. చమురు రంగం లో ఉన్న బడా కిలాడీలకు అమిత లాభాలు చేకూర్చడం కోసమే ప్రభుత్వం ఈ నిర్ణ యం తీసుకుందనేది స్పష్టం. అప్పటి నుంచి వరుసగా అంతర్జా తీయ మార్కెట్లో చమురు ధరలు దిగిపోతున్నాయి. గత రెండేండ్ల కాలంలో మోడీ ప్రభుత్వం పెట్రోలు, డీజిల్‌లపై పన్నుల్ని విపరీతంగా పెంచింది. సందట్లో సడేమియా అన్నట్టుగా రాష్ట్రాలూ తమ వంతుగా వ్యాట్‌ను పోటెత్తించాయి.ఇలా పన్నులను పెంచడం ద్వారానే జీడీపీలో 3.9 శాతం విత్తలోటు లక్ష్యాన్ని సాధిస్తామని కేంద్ర పాలకులు తెగేసి చెబుతున్నారు. మరోవైపు, 'మేక్‌ ఇన్‌ ఇండి యా' అంటూ చేస్తున్న నినాదాలు, పబ్లిక్‌ రంగ సంస్థల వాటాలను తెగనమ్మే విధానాలు ఏవీ ఆశించిన 'ఫలి తాలు' ఇవ్వడం లేదనీ, కాబట్టి పరోక్ష పన్నుల్ని పెం చడం ద్వారానే లోటు పూడ్చుకుం టామనీ వారు బాహాటంగానే చెబుతున్నారు. అసలే మండిపో తున్న నిత్యావసర వస్తువుల ధరలతో, పెరుగుతున్న నిరుద్యోగంతో, కరువు కాటకాలతో బాధపడుతున్న దేశ ప్రజలకు ఈ పన్ను పోటు గోరు చుట్టుపై రోకటి పోటులా పరిణమిస్తున్నది. ప్రజల వ్యతిరేకతను లెక్క చేయకుండా చేపడుతున్న ఈ దుష్ట విధా నాలకు పాలకులు మూల్యం చెల్లించకతప్పదు.
          ఇలా, వినియోగదారులు పెట్రోలుకు చెల్లించే ధరలో 61 శాతం కంపెనీలకు, డీలర్లకు, కేంద్ర, రాష్ట్రాల ప్రభుత్వాలకు చేరుతుండగా, లీటరు డీజిలుకు చెల్లించే ధరలో 58.4 శాతం కంపెనీలకు, డీలర్లకు, కేంద్ర, రాష్ట్రాల ప్రభుత్వాలకు చేరుతోంది.
వ్యాట్‌ పోటులో ముందున్న ఏపీ
పెట్రోలు, డీజిల్‌ ధరల్లో కేంద్రం వసూలు చేసే ఎక్సైజ్‌ పన్నులు సింహభాగం ఆక్రమిస్తుండగా, రాష్ట్రాలు వడ్డిస్తున్న వ్యాట్‌ వల్ల కూడా వినియోగదారులపై భారం తడిసి మోపెడవుతోంది. ఇటీవల ఒడిషా ప్రభుత్వం పెట్రోల్‌, డీజిల్‌లపై వ్యాట్‌ను 23 శాతం నుంచి 26 శాతానికి పెంచింది. దీనితో రూ. 361 కోట్ల అదనపు రాబడి ఉంటుందని ఆ ప్రభుత్వం చెప్పింది. ఇంకా ఢిల్లీలోని ఆప్‌ ప్రభుత్వం కూడా ఇటీవల వ్యాట్‌ను పెంచింది. అయితే దేశంలో అత్యధిక వ్యాట్‌ వసూలు చేస్తున్నది ఆంధ్రప్రదేశ్‌ రాష్ట్రమే. పెట్రోలుపై ఆంధ్రప్రదేశ్‌లో 39.66% వ్యాట్‌ వసూలు చేస్తున్నారు. కాగా, తెలంగాణలో 35.20%, మహారాష్ట్రలో 32.07%, పంజాబ్‌లో 38.44%, పశ్చిమ బెంగాల్‌లో 28.52%, ఉత్తరప్రదేశ్‌లో 33.88% వ్యాట్‌ ఉంది. డీజిల్‌పై వ్యాట్‌ విషయానికొస్తే ఆంధ్రప్రదేశ్‌లో 32.72%, తెలంగాణలో 27%, మహారాష్ట్రలో 28.93%, కేరళలో 27.35% ఉంది. డీజిల్‌పై ఝార్ఖండ్‌, ఛత్తీస్‌గఢ్‌, ఒడిషా రాష్ట్రాలలో వ్యాట్‌ తక్కువగా ఉంది.
దిగజారుతున్న రూపాయి విలువ
పడిపోతున్న రూపాయి విలువ కూడా ధరాభారానికి ఒక కారణంగా ఉంది. దీని వల్ల కూడా అంతర్జాతీయ మార్కెట్లో చమురు ధరల్లో తగ్గుదల ప్రయోజనం వినియోగదారులకు చేరకుండా అవుతోంది. జులై 2008 నాటికి డాలరుకు రూ. 42గా ఉన్న రూపాయి విలువ ప్రస్తుతం రూ. 67.5కు పడి పోయింది. ఉదాహరణకు 2008లో బ్యారల్‌ ధర 100 డాలర్లు ఉన్నప్పుడు మన దేశం రూ. 4,200 చెల్లించాల్సి వచ్చింది. కానీ ఇప్పుడు అదే ధర ఉంటే రూ. 6,750 చెల్లిం చాల్సి వస్తుంది. ఆ లెక్కన రూపాయి విలువలో తరుగుదల ఫలితంగా ధరలో 61 శాతం పెరుగుదల జరిగినట్టు. కాబట్టి అంతర్జాతీయ స్థాయిలో చమురు ధరలు భారీగా తగ్గినప్పటికీ రూపాయి బలహీనత కూడా సగటు వినియోగదారులకు ప్రయోజనం చేకూరకుండా అడ్డుకుంటోంది.
ఎక్సైజ్‌ బాదుడు
2014 ఏప్రిల్‌ 2 నుంచి 2016 జనవరి 2 మధ్య, దాదాపు రెండేండ్ల కాలంలో, కేంద్రం పెట్రోల్‌, డీజిల్‌లపై ఎక్సైజ్‌ పన్నులను వరుసగా 108.21 శాతం, 288.09 శాతం పెంచింది. ఈ కాలంలో మొత్తం ఏడు సార్లు ఎక్సైజ్‌ పన్నుల్ని పెంచగా, ప్రస్తుత ఆర్థిక సంవత్సరంలోనే మూడు సార్లు పెంచారు. ఈ మూడు సార్లు జరిగిన పెంపుదల వల్ల ప్రభుత్వానికి అదనంగా రూ. 10,000 కోట్లు సమకూరుతాయని అంచనా వేశారు. ప్రభుత్వం ఇలా ఎక్సైజ్‌ పన్ను పెంచనట్టయితే వినియోగదారులు కొనుగోలు చేసే పెట్రోలు, డీజిల్‌ ధరలు కనీసం రూ. 10 తగ్గి పోయేవని విశ్లేషకుల అంచనా. మరోమాటలో చెప్పాలంటే ప్రభుత్వం పెట్రోలు, డీజిల్‌ కొనుగోలు చేసే వినియోగదారుల జేబుల్లోంచి లీటరుకు కనీసం రూ. 10 కేంద్రం అదనంగా లాగేసుకుంటున్నది.
అంతర్జాతీయ మార్కెట్‌లో
చమురు ధరల పతనంతో భారత్‌కు చేకూరిన లాభం
గరిష్ఠ చమురు బిల్లు (2012లో) 108 బిలియన్‌ డాలర్లు
ప్రస్తుత 12 నెలల చమురు బిల్లు 61 బిలియన్‌ డాలర్లు
నికర పొదుపు 47 బిలియన్‌ డాలర్లు (రూ. 3,18,601 కోట్లు)
మీ స్నేహితులకు రికమెండ్ చెయ్యండి